ঝাড়ফুঁকের ভয় দেখিয়ে নাবালিকাকে ধর্ষণ! গ্রেফতার ৭০ বছরের বৃদ্ধ

ওয়েব ডেস্ক: এক সত্তোরর্ধ বৃদ্ধের বিকৃত যৌন লালসার শিকার এক নাবালিকা। ঝাড়ফুঁকের ভয় দেখিয়ে ১২ বছরের তরুণীকে ধর্ষণ (Rape)। অভিযোগ এক তন্ত্র-মন্ত্রকারীর (Occultist) বিরুদ্ধে। ইতিমধ্যে অভিযোগের ভিত্তিতে ওই বৃদ্ধকে গ্রেফতার (Arrest) করেছে পুলিশ। নক্ক্যরজনক এই ঘটনাটি ঘটেছে উত্তর ২৪ পরগনা জেলার বসিরহাটের (Basirhat) স্বরূপনগর থানা এলাকার। ঘটনার খবর প্রকাশ্যে আসতেই ব্যাপক চাঞ্চল্য ছড়িয়েছে গোটা এলাকায়।

পুলিশ সূত্রে জানা গিয়েছে, ঘটনায় অভিযুক্ত ইয়াদ আলি শেখ দীর্ঘদিন ধরে ঝাঁড়ফুক এবং তন্ত্র-মন্ত্রের কাজ করে আসছে। কিছুদিন ধরেই ওই প্রতিবেশি নাবালিকার উপর পড়ে তার কুনজর। প্রায় দিনই তরুণীকে ঝাঁড়ফুকের ভয় দেখাত সে। শনিবার দুপুরেও ঘটে তারই পুনরাবৃত্তি। সেই সময় বাড়িতে একাই ছিল ওই নাবালিকা। সেই সুযোগে জোর করে তাঁকে ধর্ষণ করে অভিযুক্ত ইয়াদ আলি শেখ।

আরও পড়ুন: মহেশতলায় শালিশি সভায় ডেকে ছেলে ও মাকে মারধর

কিছুক্ষণ পর নাবালিকার বাবা-মা বড়িতে ফিরে এসে মেয়েকে অসুস্থ অবস্থায় দেখে। তখনই তাঁদের সন্দেহ হয়। মেয়েকে এই অসুস্থতার বিষয়ে জিজ্ঞাসা করলে সে সমস্ত ঘটনা খুলে বলে। সেসব শুনে ভয়ে দমে থাকননি নাবালিকার বাবা-মা। এদিন সন্ধ্যার দিকে অভিযুক্ত তন্ত্র-মন্ত্রকারী ইয়াদ আলি শেখের বিরুদ্ধে স্বরূপনগর থানায় লিখিত অভিযোগ দায়ের করে নাবালিকার পরিবার।

অভিযোগ পেয়েই ঘটনার তদন্তে নামে পুলিশ। নাবালিকার বয়ানের ভিত্তিতে অভিযুক্ত ইয়াদ আলি শেখকে গ্রেফতার করে স্বরূপনগর থানার পুলিশ। ধৃতকে রবিবার বসিরহাট মহকুমা আদালতে পেশ করা হবে। পাশাপাশি ওই নাবালিকার শারীরিক পরীক্ষার জন্য বসিরহাট জেলা হাসপাতালে নিয়ে যাওয়া হবে বলে জানিয়েছে পুলিশ।